2. ลักษณะการประกอบธุรกิจ

2.1) ประวัติความเป็นมา

  ปี 2541 บริษัทฯ ก่อตั้งขึ้น ณ วันที่ 17 มิถุนายน 2541 ในชื่อ “บริษัท เอ็มแอนด์วี ดิสทริบิวชั่น
  จำกัด” ด้วยทุนจดทะเบียน 1 ล้านบาท และได้มีการเพิ่มทุนเป็น 5 ล้านบาทในเดือนธันวาคม

  ปี 2542 บริษัทฯ ได้รับการสนับสนุนจากกลุ่ม SiS
  ที่เล็งเห็นศักยภาพการเติบโตด้านไอทีในประเทศไทย โดยได้เข้ามาร่วมทุนในสัดส่วนร้อยละ 49
  ของทุนชำระแล้วผ่านบริษัท Maxima Technology Limited ซึ่งเป็นบริษัทในกลุ่ม, SiS
  เป็นกลุ่มธุรกิจที่มีความชำนาญทางด้านธุรกิจขายส่งอุปกรณ์คอมพิวเตอร์ (“IT Distribution”)
  ที่มีเครือข่ายครอบคลุมทั้งในฮ่องกง สิงคโปร์ มาเลเซีย จีน โดยบริษัทแกนที่สำคัญคือ SiS
  International Limited ซึ่งดำเนินธุรกิจขายส่งอุปกรณ์คอมพิวเตอร์
  ในประเทศฮ่องกงมาตั้งแต่ปี 2528 และต่อมาบริษัทแม่ (SiS International Holdings
  Ltd.) ได้เข้าจดทะเบียนในตลาดหลักทรัพย์ฮ่องกงในปี 2535 โดยบริษัทฯ
  ได้ผู้บริหารที่มีประสบการณ์ในธุรกิจขายส่งอุปกรณ์คอมพิวเตอร์ในประเทศไทยมานาน คือ
  นายสมชัย สิทธิชัยศรีชาติ และนายสมบัติ ปังศรีนนท์ ที่เป็นหุ้นส่วนร่วมก่อตั้งมาเป็นผู้บริหาร
  และเปลี่ยนแปลงชื่อบริษัทฯ เป็น “บริษัท เอสไอเอส ดิสทริบิวชั่น (ประเทศไทย) จำกัด”
  ในเดือนเมษายน มีการเพิ่มทุนจดทะเบียนเป็น 60 ล้านบาทในเดือนธันวาคม มีสำนักงานอยู่ที่ชั้น
  4 อาคารชำนาญเพ็ญชาติ (1,300 ตารางเมตร) และมีคลังสินค้าอยู่ที่ชั้น Ground (1,100
  ตารางเมตร) ในอาคารเดียวกัน โดยมีนายสมชัย สิทธิชัยศรีชาติ
  ดำรงตำแหน่งกรรมการผู้จัดการ และนายสมบัติ ปังศรีนนท์ ดำรงตำแหน่งกรรมการบริหาร

  เนื่องจาก SiS International Limited ดำเนินธุรกิจด้าน IT Distribution
  ในฮ่องกงมานานโดยเป็น Distributor ที่มียอดขายสูงสุดในฮ่องกง
  มีความสัมพันธ์ที่ดีกับผู้ผลิตจำนวนมาก ทำให้บริษัทฯ
  ได้รับการแต่งตั้งให้เป็นผู้แทนจำหน่ายของผู้ผลิตหลายรายตั้งแต่เริ่มต้น ซึ่งทำให้ในปี 2542
  ซึ่งเป็นปีแรกที่บริษัทฯ ดำเนินธุรกิจ บริษัทฯ ได้รับการแต่งตั้งจากผู้ผลิตรายสำคัญคือ Compaq,
  HP, Acer, APC, Fujitsu, Philips, 3Com ซึ่งบริษัทฯ มีรายได้ในปี 2542 ที่ 1,330
  ล้านบาท

  ปี 2543 บริษัทฯ ได้รับการแต่งตั้งให้เป็น Distributor จากบริษัท Samsung เพื่อจำหน่าย
  Hard Disk, CD-ROM, CD-RW และ DVD ของ Samsung เพิ่มเติม ซึ่งในปี 2543 บริษัทฯ
  มีรายได้ทั้งปีอยู่ที่ 2,585 ล้านบาท เพิ่มขึ้นร้อยละ 94

  ปี 2544 บริษัทฯ ได้รับการแต่งตั้งให้เป็น Distributor จาก IBM เพื่อจำหน่าย PC,
  Notebook และ Server และ EMC เพื่อจำหน่าย Enterprise Storage เพิ่มเติม โดยในปี
  2544 บริษัทฯ มีรายได้รวม 3,397 ล้านบาท เพิ่มขึ้นร้อยละ 31

  ปี 2545 บริษัทฯ มีรายได้เพิ่มขึ้นเป็น 3,853 ล้านบาท เพิ่มขึ้นร้อยละ 13.4

  ปี 2546 บริษัทฯ ได้เป็นผู้จัดจำหน่าย Hard Disk
  และจอภาพให้กับโครงการคอมพิวเตอร์เอื้ออาทรของกระทรวงเทคโนโลยีสารสนเทศและการสื่อสาร
  (กระทรวง ICT) และได้ขยายคลังสินค้าเพิ่ม โดยเช่าคลังสินค้าขนาด 4,000
  ตารางเมตรที่ซอย 13 ถนนพระราม 9 โดยมีรายได้ทั้งปี 5,688 ล้านบาท เพิ่มขึ้นร้อยละ 47.6
  ที่ประชุมคณะกรรมการบริษัทครั้งที่ 13/2546 ณ วันที่ 26 ธันวาคม 2546 ที่ประชุมมีมติให้บริษัทฯ
  จ่ายเงินปันผลจำนวน 95 ล้านบาท และเพิ่มทุนจดทะเบียนจาก 60 ล้านบาทเป็น 145.5
  ล้านบาท โดยชำระเต็มจำนวนจากผู้ถือหุ้นเดิม และในวันเดียวกัน ที่ประชุมผู้ถือหุ้นครั้งที่
  13/2546 มีการลงมติเห็นชอบมติเพิ่มทุนดังกล่าว และให้แปลงสภาพบริษัทฯ เป็นบริษัทมหาชน
  โดย ณ วันที่ 30 ธันวาคม 2546 บริษัทฯ
  ได้ทำการจดทะเบียนการเพิ่มทุนดังกล่าวกับกระทรวงพาณิชย์

  ปี 2547 บริษัทฯ ได้จดทะเบียนกับกระทรวงพาณิชย์แปรสภาพเป็นบริษัทมหาชนเมื่อวันที่ 9
  กุมภาพันธ์ 2547 และเปลี่ยนชื่อจากเดิม บริษัท เอสไอเอส ดิสทริบิวชั่น (ประเทศไทย) จำกัด
  เป็น บริษัท เอสไอเอส ดิสทริบิวชั่น จำกัด (มหาชน)

  ที่ประชุมวิสามัญผู้ถือหุ้นครั้งที่ 2/2547 ณ วันที่ 22 มกราคม 2547
  ที่ประชุมมีมติให้แก้ไขมูลค่าที่ตราไว้ของหุ้นจากที่กำหนดไว้หุ้นละ 10 บาท
  เป็นมูลค่าที่ตราไว้ของหุ้นในราคาหุ้นละ 1 บาท รวมเป็นจำนวนหุ้นทั้งสิ้น 145 ล้านหุ้น
  และมีมติให้เพิ่มทุนจดทะเบียนของบริษัทจากจำนวน 145 ล้านบาท เป็น 205 ล้านบาท
  โดยการออกหุ้นสามัญจำนวน 59.5 ล้านหุ้น โดยเสนอขายหุ้นสามัญเพิ่มทุนจำนวน 11.5 ล้านหุ้น
  ให้แก่ผู้ถือหุ้นเดิมตามสัดส่วน โดยผู้ถือหุ้นเดิมทำการใช้สิทธิเพิ่มทุนไปแล้วเมื่อวันที่ 19 มีนาคม
  2547, เสนอขายหุ้นสามัญเพิ่มทุนจำนวน 43 ล้านหุ้น ให้แก่ประชาชนทั่วไป
  ซึ่งการเพิ่มทุนดังกล่าวได้มีการจดทะเบียนกับกระทรวงพาณิชย์แล้วเมื่อวันที่ 15 มิถุนายน 2547
  และจัดสรรหุ้นสามัญเพิ่มทุนจำนวน 5 ล้านหุ้น
  เพื่อรองรับการใช้สิทธิของใบสำคัญแสดงสิทธิที่ให้สิทธิซื้อหุ้นของพนักงาน

  บริษัทฯ ได้รับการแต่งตั้งให้เป็น Distributor จาก Hitachi, O2, Konica Minolta
  และ HP เพื่อจำหน่าย Plotter และวัสดุสิ้นเปลือง เช่น หมึก, โทนเนอร์
  และวัสดุสิ้นเปลืองอื่น ๆ เช่น กระดาษ เพิ่มเติม โดยในปี 2547 บริษัทฯ มีรายได้รวม 6,759
  ล้านบาท เพิ่มขึ้นร้อยละ 18.8

  ปี 2548 บริษัทฯ ได้รับการแต่งตั้งให้เป็น Distirbutor จาก Apple, Dopod, Oki และ
  Lenovo โดยในปี 2548 บริษัทฯ มีรายได้รวม 8,773 ล้านบาท เพิ่มขึ้นร้อยละ 29.8

  ในระหว่างปี ได้มีพนักงานใช้สิทธิของใบสำคัญแสดงสิทธิในการซื้อหุ้นสามัญของบริษัทจำนวน
  856,300 หุ้น
  ในราคาสิทธิที่คำนวณจากมูลค่าทางบัญชีของหุ้นสามัญของบริษัทตามงบการเงินฉบับล่าสุดก่อนวันที่มีการใช้สิทธิ
  และบริษัทฯ ได้รับชำระเงินค่าหุ้นเป็นจำนวน 1.84 ล้านบาท
  พร้อมกับได้มีการจดทะเบียนกับกระทรวงพาณิชย์แล้วเมื่อวันที่ 6 กรกฎาคม 2548 และ 3 ตุลาคม
  2548

2.2) ภาพรวมการประกอบธุรกิจ

บริษัทฯ ประกอบธุรกิจขายส่งคอมพิวเตอร์ อุปกรณ์ต่อพ่วงและอุปกรณ์สำนักงานอัตโนมัติต่าง ๆ
โดยบริษัทฯ เป็นผู้แทนจำหน่ายสินค้าจากผู้ผลิตประมาณ 50 ราย
และมีจำนวนสินค้าที่จำหน่ายมากกว่า 4,600 รายการ บริษัทฯ
มีฐานลูกค้าที่เป็นผู้ประกอบการคอมพิวเตอร์ทั้งที่เป็นร้านค้าปลีก
บริษัทผู้ค้าที่จำหน่ายเข้าภาคธุรกิจและหน่วยงานราชการ ผู้รับวางระบบ
ผู้ผลิตคอมพิวเตอร์ภายใต้เครื่องหมายการค้าของตัวเอง ฯลฯ โดยในปี 2548 มีจำนวนคู่ค้ามากกว่า
4,000 ราย

ปัจจุบัน บริษัทฯ ไม่มีบริษัทฯ ย่อยและบริษัทฯ ร่วมใด ๆ

  โครงสร้างบริษัทฯ และบริษัทในเครือ SiS ณ วันที่ 31 ธันวาคม 2548

  รายละเอียดการประกอบธุรกิจของบริษัทในเครือ SiS

+-----------------------------+-------------------+-------------------+
| ชื่อบริษัท                      | ล                 | ประเทศที่ดำเนินงาน/  |
|                             | ักษณะการประกอบธุรกิจ |                   |
|                             |                   | จดทะเบียนจัดตั้ง      |
+=============================+===================+===================+
| SiS International Holdings  | ประ               | เบอร์มิวด้า          |
| Ltd.                        | กอบธุรกิจโดยการถือหุ้น |                   |
|                             |                   |                   |
|                             | (Holding Company) |                   |
+-----------------------------+-------------------+-------------------+
| SiS Distribution Ltd.       | ประ               | บริติชเวอร์จิ้นไอร์แลนด์ |
|                             | กอบธุรกิจโดยการถือหุ้น |                   |
+-----------------------------+-------------------+-------------------+
| SiS Technologies Pte Ltd.   | ธุรกิจขา            | สิงคโปร์            |
|                             | ยส่งอุปกรณ์คอมพิวเตอร์ |                   |
+-----------------------------+-------------------+-------------------+
| SiS International Ltd.      | ธุรกิจขา            | ฮ่องกง             |
|                             | ยส่งอุปกรณ์คอมพิวเตอร์ |                   |
+-----------------------------+-------------------+-------------------+
| SiS Distribution (M) Sdn.   | ธุรกิจขา            | มาเลเซีย           |
| Bhd.                        | ยส่งอุปกรณ์คอมพิวเตอร์ |                   |
+-----------------------------+-------------------+-------------------+
| SiS Network Sdn. Bhd.       | ธุรกิจขา            | มาเลเซีย           |
|                             | ยส่งอุปกรณ์คอมพิวเตอร์ |                   |
| (Formerly : Computer        |                   |                   |
| Network Centre Sdn. Bhd)    |                   |                   |
+-----------------------------+-------------------+-------------------+
| Chuang Long Trading         | ธุรกิจขา            | จีน                |
| (Shanghai) Co., Ltd.        | ยส่งอุปกรณ์คอมพิวเตอร์ |                   |
+-----------------------------+-------------------+-------------------+
| SiS International Trading   | ธุรกิจขา            | จีน                |
| (Shanghai) Co., Ltd.        | ยส่งอุปกรณ์คอมพิวเตอร์ |                   |
+-----------------------------+-------------------+-------------------+
| Maxima Technology Ltd.      | Inactive          | บริติชเวอร์จิ้นไอร์แลนด์ |
+-----------------------------+-------------------+-------------------+
| Compute Zone Limited        | Inactive          | ฮ่องกง             |
+-----------------------------+-------------------+-------------------+
| SiS China Ltd.              | Inactive          | ฮ่องกง             |
+-----------------------------+-------------------+-------------------+

  การที่บริษัทฯ อยู่ในกลุ่มบริษัท SiS ทำให้บริษัทฯ
  ได้รับประโยชน์จากการได้รับข้อเสนอพิเศษจากผู้ผลิตเนื่องจาก SiS International Ltd.
  ดำเนินธุรกิจด้านขายส่งอุปกรณ์คอมพิวเตอร์ (IT Distribution) ในฮ่องกงมานานโดยเป็น
  Distributor ที่มียอดขายสูงสุดในฮ่องกง มีความสัมพันธ์ที่ดีกับผู้ผลิตจำนวนมาก ทำให้บริษัทฯ
  ได้รับการแต่งตั้งให้เป็นผู้แทนจำหน่ายของผู้ผลิตหลายรายตั้งแต่เริ่มต้น

  จากการที่บริษัทในเครือ SiS
  ดำเนินธุรกิจขายส่งอุปกรณ์เกี่ยวกับคอมพิวเตอร์และเทคโนโลยีสารสนเทศ
  เครือข่ายบริษัทเหล่านี้ได้รับการจัดตั้งและจัดการเพื่อให้ได้ประโยชน์จากการรวมศูนย์เพื่ออำนาจต่อรองทางการค้า
  และประสิทธิภาพในการบริหารจัดการ
  ในการจัดการดังกล่าวจึงมีเจ้าหน้าที่และส่วนงานที่ให้บริการกับบริษัทในเครือที่ถูกจ้างและเป็นค่าใช้จ่ายของ
  SiS International Holdings Ltd. ดังนั้น บริษัทฯ
  จึงมีการทำสัญญาเพื่อแบ่งภาระต้นทุนค่าใช้จ่ายดังกล่าว โดยบริษัทฯ
  ต้องจ่ายค่าธรรมเนียมการจัดการให้กับ SiS International Holdings Ltd. โดยในปี
  2545 บริษัทฯ จ่ายค่าธรรมเนียมดังกล่าวในอัตราร้อยละ 0.25 ของยอดขาย ปี 2546
  ในอัตราร้อยละ 0.125 ของยอดขาย และตั้งแต่ปี 2547 เป็นต้นไป ในอัตราร้อยละ 0.0625
  ของยอดขาย ซึ่งบริษัทฯ
  จะได้รับการอบรมทางด้านการบริหารจัดการและความรู้ทางด้านเทคโนโลยีใหม่
  รวมถึงการใช้กำลังคนร่วมกัน ทำให้บริษัทฯ
  สามารถบริหารงานและปรับตัวตามสภาวะการแข่งขันในตลาดภายในประเทศได้อย่างมีประสิทธิภาพ

2.3) โครงสร้างรายได้

สามารถแยกรายได้จากการขายออกเป็นส่วน ๆ ตามประเภทสินค้าดังต่อไปนี้

หน่วย : ล้านบาท

  ----------------- -------- ------- ------- -------- ------- ------- -------- ------- ------- -------- ------- -------
                    2548                     2547                     2546                     2545             

                    ยอดขาย   สัดส่วน   เติบโต   ยอดขาย   สัดส่วน   เติบโต   ยอดขาย   สัดส่วน   เติบโต   ยอดขาย   สัดส่วน   เติบโต

  คอมพิวเตอร์         3,125    36%     29%     2,423    36%     9%      2,226    40%     38%     1,610    43%     10%
  (System)                                                                                                      

  อุปกรณ์เก็บข้อมูล      859      10%     -6%     914      14%     -13%    1,056    19%     86%     567      15%     25%
  (Storage)                                                                                                     

  เครื่องพิมพ์          715      8%      11%     646      10%     9%      594      11%     51%     392      10%     -6%
  (Printer)                                                                                                     

  อุปกรณ์รับ/แสดงภาพ   1,174    14%     23%     955      14%     7%      891      16%     42%     627      17%     22%
  (Imaging)                                                                                                     

  อุปกรณ์ต่อพ่วง        1,624    18%     28%     1,271    19%     74%     730      13%     29%     567      15%     19%
  (Accessory)                                                                                                   

  โทรศัพท์แบบ PDA     998      19%     188%    346      5%      302%    86       2%      522%    14       0%      -32%
  (PDA Phone)                                                                                                   

  ภาพยนตร์วีซีดี/ดีวีดี    157      2%      43%     110      2%              -        0%              -        0%      
  (Movie)                                                                                                       

  รวม               8,652            30%     6,665            19%     5,582            48%     3,777            13%
  ----------------- -------- ------- ------- -------- ------- ------- -------- ------- ------- -------- ------- -------

หมายเหตุ : มีการปัดตัวเลข เมื่อนำมาบวก อาจจะไม่เท่ายอดรวม

[]

ในปี 2548 ที่ผ่านมา บริษัทฯ มียอดขายรวมเพิ่มขึ้น 30% โดยสามารถแบ่งประเภทสินค้าที่บริษัทฯ
จัดจำหน่ายออกได้เป็น 7 ประเภทตามตารางข้างต้น

2.4) เป้าหมายการดำเนินธุรกิจ

  บริษัทฯ มีเป้าหมายในการเป็นหนึ่งในผู้นำของธุรกิจขายส่งอุปกรณ์คอมพิวเตอร์ (IT
  Distribution) โดยได้กำหนดแนวทางไว้ดังนี้ :

  การขยายลูกค้าให้ครอบคลุมทั่วประเทศมากขึ้น

  บริษัทฯ จะมีการขยายฐานลูกค้าเพื่อให้ครอบคลุมลูกค้าไอทีส่วนใหญ่ในประเทศไทย
  รวมไปถึงการศึกษาและเข้าไปจัดจำหน่ายในช่องทางการจัดจำหน่ายแบบใหม่ ๆ
  และช่องทางการจัดจำหน่ายสินค้าประเภทอื่น ๆ
  เพื่อรองรับการขยายตัวของประเภทสินค้าและการเปลี่ยนแปลงด้านความต้องการของผู้บริโภคซึ่งการขยายฐานลูกค้าให้ครอบคลุมมากขึ้นนี้
  จะช่วยให้บริษัทฯ สามารถให้บริการผู้ผลิตได้ดีขึ้น ทำให้ผู้ผลิตต้องการทำงานร่วมกับบริษัทฯ
  มากขึ้น

  การขยายสินค้า

  มีการเพิ่มประเภทของสินค้าให้ครอบคลุมประเภทสินค้ามากขึ้น
  ศึกษาการเปลี่ยนแปลงของสินค้าเพื่อเพิ่มประเภทสินค้าตามเทคโนโลยีหรือความต้องการที่เปลี่ยนไป
  โดยบริษัทฯ
  จะเป็นผู้คัดเลือกจำหน่ายสินค้าจากผู้ผลิตที่เป็นผู้นำในแต่ละประเภทสินค้ารวมไปถึงการศึกษาลู่ทางในการขยายธุรกิจไปยังสินค้าอื่นๆ
  นอกเหนือจากสินค้าไอทีซึ่งการขยายสินค้าให้มากขึ้นนี้
  จะช่วยลดค่าใช้จ่ายในการจัดหาสินค้าของลูกค้า ทำให้บริษัทฯ
  สามารถเพิ่มลูกค้าใหม่ได้ง่ายขึ้นเนื่องจากลูกค้าสามารถดำเนินธุรกิจด้านไอทีได้ทันทีเมื่อเปิดบัญชีเป็นลูกค้าของบริษัทฯ

  การเพิ่มประสิทธิภาพ

  บริษัทฯ เน้นการปรับปรุงประสิทธิภาพในการดำเนินงานอย่างต่อเนื่อง
  มีการศึกษาเทคโนโลยีที่เกิดขึ้นใหม่ตลอดเวลา
  หาทางนำเทคโนโลยีชั้นนำมาใช้อย่างเหมาะสมเพื่อเพิ่มประสิทธิภาพการทำงาน
  และลดค่าใช้จ่ายลงเช่นการใช้ระบบ Enterprise Resource Management
  ซึ่งเป็นการนำระบบคอมพิวเตอร์มาบริหารทรัพยากรต่าง ๆ ของบริษัทฯ, ระบบ Electronic
  Workflow ที่เป็นการปรับเปลี่ยนขั้นตอนของงานให้อยู่ในรูปอีเลคโทรนิค
  ผู้ที่เกี่ยวข้องสามารถติดตามและปฏิบัติงานแต่ละขั้นตอนได้อย่างรวดเร็วและสามารถปฏิบัติงานได้แม้ไม่ได้อยู่ในสำนักงาน
  รวมไปถึงการนำระบบสื่อสารแบบ Voice Over IP และ Call Center
  ที่เพิ่มประสิทธิภาพการใช้งานระบบโทรศัพท์และทำให้พนักงานในองค์กรสามารถติดต่อสื่อสารกันผ่านระบบเครือข่ายข้อมูลที่จะลดค่าใช้จ่ายในการสื่อสารลงได้